《招隐吟》
宋代·连文凤

碧涧清泉白石寒，神负一往不可攀，
蓬瀛缥缈非人寰，天风高兮翔青鸾，
欲往从之春花秋叶残。归去来兮，
畏途而恶滩。归去来兮，
绿水与青山。衣蓑笠箬，
烟幌云关。揖许由，
拉巢父，相与徜徉兮广莫之间。
黄尘不飞兮白日间，芝苓森森兮风露漫漫。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。